Blohm & Voss BV 138

Blohm & Voss Bv 138 bol trojmotorový nemecký jednoplošný hliadkový lietajúci čln s veľkým doletom. Charakteristickým znakom lietadla bolo použitie krídla s lomeným vzopätím v tvare písmena M. V miestach lomenia boli umiestnené vonkajšie motory. Tretí motor bol inštalovaný medzi krídlami na špeciálnom nosníku na chrbte trupu.

 Vývoj 
náhľad|Prototyp
Prvý prototyp BV 138 V1 (Werk-Nr.114, D-ARAK) vzlietol 15. júla 1937 z dolného Labe, za riadenie stroja zasadol Helmut W. Rodig. Následne bol prvý vyrobený exemplár odoslaný na ďalšie skúšky do Erprobungsstelle v Travemünde.

Lomené krídlo pri prvom prototype však bolo zdrojom neustálych problémov, preto bolo už od druhého prototypu BV 138 V2 (Werk-Nr.113, D-AMOR) nahradené novým rovným. S takto upraveným druhým lietadlom vykonal pilot Rodig prvý let 23. júla 1937. Ani použitie nového krídla však nedokázalo eliminovať všetky vady prvého prototypu. Aj napriek týmto problémom bol BV 138 V2 podľa výsledkov porovnávacích skúšok vyhlásených 15. októbra 1937 lepší, než konkurenčný Dornier Do 24.

Výsledkom príkazu RLM na prekonštruovanie chvostových nosníkov a zvislej chvostovej plochy bol BV 138 A-01, ktorý bol Rodigom zalietaný 11. júla 1939. Nové lietadlo bolo o 3 m dlhšie, chvostové nosníky mali zmenený prierez a zväčšila sa tiež plocha dvojice zvislých chvostových plôch.

 Bojové použitie 
náhľad|BV 138 zostrelený 28. júla 1943 lietadlom Bristol Beaufighter.
Prvou jednotkou Luftwaffe sa stala s desiatkou BV 138 A-1 1./Kü.FlGr. 506 dislokovaná v Hörnume. Od októbra 1940 operovala v oblasti Biskajského zálivu. Koncom tohto roku sa k nej pripojila aj 2./Kü.Fl.Gr. 906, vybavená tiež strojmi BV 138 A-1.

V marci 1941 bola zriadená Kü.Fl.Erg. Staffel 138, v ktorej sa školili budúce posádky BV 138. V lete 1941 bola 2./Kü Fl.Gr. 406 prezbrojená na BV 138 B-1 a začala hliadkové lety zo základní Stavanger a Tromsø s úlohou vyhľadávať lodné konvoje. Spoločne s 2./Kü.Fl.Gr. 906 boli obe operačné jednotky v druhej polovici roku 1941 presunuté k Baltskému moru.

 Varianty 
náhľad|Blohm & Voss Bv138A-1.
Bv 138A – Označenie plánovaného počiatočného výrobného modelu.

Bv 138A-1 – Počiatočný sériový model vybavený pohonnými jednotkami Jumo 205D, každá s výkonom 700 koní.

Bv 138B-0 – Druhé produkčné modely, z ktorých bolo vyrobených iba šesť exemplárov.

Bv 138B-1 – vyrobených štrnásť exemplárov.
náhľad|BV 138 sa pripravuje na štart katapultu.
Bv 138C-1 – Definitívny model Bv 138, ktorého bolo vyrobených približne 227 exemplárov.

 Používatelia 
Nemecko
 Luftwaffe

 Špecifikácia 
vpravo|250px|Blohm & Voss BV 138 C-1
 Technické údaje 
 Osádka: 6
 Rozpätie: 26,95 m
 Dĺžka: 19,85 m
 Výška: 5,90 m
 Nosná plocha: 112,0 m²
 Hmotnosť prázdneho lietadla: 8 100 kg
 Vzletová hmotnosť: 14700 kg
 Pohonná jednotka: 3 × šesťvalcový motor Junkers Jumo 205D
 Výkon motoru: 800 koní

 Výkony 
 Maximálna rýchlosť: 285 km/h
 Dostup: 5000 m
 Dolet: až 5000 km

 Výzbroj 
 2 × pohyblivý kanón MG 151/20 kalibru 20 mm
 1 × pohyblivý kulomet MG 15 kalibru 7,92 mm
 3 × 50kg bomba

 Referencie 

 Zdroj 

Kategória:Lietadlá druhej svetovej vojny
Kategória:Nemecké prieskumné lietadlá
Kategória:Blohm & Voss